Vazirlar Mahkamasining

2024-yil “\_\_\_”\_\_\_\_\_\_\_ dagi \_\_\_\_\_\_\_\_-son qaroriga  
ILOVA

**Don xavfsizligi to‘g‘risida texnik reglament**

**1-bob. Umumiy qoidalar**

**1-§. Maqsadi va qo‘llanish sohasi**

1. Mazkur Texnik reglament O‘zbekiston Respublikasi hududida muomalaga chiqariladigan oziq-ovqat va ozuqa-yem maqsadlarida foydalaniladigan donga taalluqlidir.

Mazkur texnik reglament urug‘lik maqsadlari uchun mo‘ljallangan donga va donni qayta ishlash mahsulotlariga taalluqli emas.

2. Mazkur Texnik reglament inson hayoti va sog‘lig‘i, mol-mulki, atrof-muhit sharoiti, o‘simliklar va hayvonlarning hayoti va sog‘lig‘i, shuningdek, don iste’molchilarini chalg‘ituvchi harakatlarning oldini olish maqsadida O‘zbekiston Respublikasi hududida qo‘llash va bajarish uchun donga qo‘yiladigan majburiy talablar va u bilan bog‘liq bo‘lgan ishlab chiqarish, donni saqlash, tashish, realizatsiya va utilizatsiya qilish jarayonlari talablarini o‘rnatadi.

3. Donni identifikatsiyalash kuzatuvchi hujjatlarda ko‘rsatilgan ma’lumotlar asosida, markirovkasi bo‘yicha, mazkur Texnik reglamentning 1-ilovasida berilgan ekin turiga xos bo‘lgan donning botanik belgilarini, shuningdek, farqlanuvchi belgilarini vizual ko‘rib chiqish bo‘yicha amalga oshiriladi.

4. Agar kuzatuvchi hujjatlarda ko‘rsatilgan ma’lumotlar asosida markirovkasi va vizual ko‘rib chiqish bo‘yicha donni identifikatsiyalashning imkoniyati bo‘lmasa, analitik usulda – donning fizik-kimyoviy ko‘rsatkichlarining mazkur Texnik reglamentning 4-bobida ko‘rsatilgan standartlarga muvofiqligini tekshirish yo‘li bilan o‘tkaziladi.

**2-§. Atamalar va ta’riflar**

5. Mazkur Texnik reglamentda quyidagi asosiy tushunchalardan foydalaniladi:

**ariza beruvchi** – muvofiqlikni deklaratsiyalashniamalga oshirish maqsadida vakolatli davlat organlariga tegishli so‘rovnoma, ariza bilan murojaat qilgan yuridik shaxs yoki yakka tartibdagi tadbirkor sifatidagi jismoniy shaxs yoki ishlab chiqaruvchi yoxud sotuvchi bo‘lishi yoinki xorijiy ishlab chiqaruvchining funksiyalarini u bilan tuzilgan shartnoma asosida yetkazib beriladigan donning O‘zbekiston Respublikasida amalda bo‘lgan texnik reglamentlar talablariga muvofiqligini ta’minlanishi bilan bog‘liq ishlarni bajaruvchi va yetkazib beriladigan donning O‘zbekiston Respublikasi amalda bo‘lgan texnik reglamentlar talablariga nomuvofiqligi nuqtayi nazaridan javobgarlikni o‘z zimmasiga oluvchi shaxs (xorijiy ishlab chiqaruvchi funksiyalarini bajaruvchi shaxs).

**don** **–** oziq-ovqat va ozuqa-yem maqsadlarida foydalaniladigan boshoqli, dukkakli va moyli ekinlarning mevasi;

**donning begona hidi** **–** ma’lum nomlanishdagi (turdagi) donga xos bo‘lmagan, begona hidli moddalarning yutilishi natijasida yuzaga keladigan hid;

**don ekspertizasi** **–** donni utilizatsiya qilish imkoniyati to‘g‘risida qaror qabul qilish maqsadida uning xavfsizlik ko‘rsatkichlarini aniqlash.

**donni identifikatsiyalash –** donni mazkur Texnik reglamentning texnik jihatdan tartibga solish obyektlariga kiritish tartib – taomili;

**don ishlab chiqarish** **–** donni yetishtirishga qaratilgan agrotexnologik  
chora-tadbirlarning kompleksi;

**donga ishlov berish** **–** don xavfsizligini ta’minlash maqsadida, uni tozalash va (yoki) quritish va (yoki) zararsizlantirish;

**donni muomalaga chiqarish –** O‘zbekiston Respublikasi hududida ishlab chiqaruvchi yoki import qiluvchidan boshlab, donni sotish, sotib olish va uni uzatishning boshqa usullari;

**donning namligi** **–** don to‘qimalari bilan fizik-kimyoviy va mexanik bog‘langan, standart sharoitlarida aniqlashda ajralib chiqadigan suv;

**don partiyasi** **–** bir xil nomlanishdagi (turdagi) sifati bo‘yicha bir xil, bir vaqtda qabul qilishga, yuklashga va (yoki) saqlashga mo‘ljallangan donning miqdori;

**donni quritish** **–** don xavfsizligini ta’minlash maqsadida uning namligini pasaytirish;

**donni saqlash** **–** don xavfsizligini ta’minlash uchun don omborxonalarida sharoit yaratishning texnologik jarayoni;

**donni tozalash** **–** donning xavfsizligini ta’minlash maqsadida aralashmalarni ajratish;

**donni tashish** **–** donni muomalaga chiqarishda don partiyalarini ko‘chirish;

**donni utilizatsiya qilish –** mazkur Texnik reglament talablariga muvofiq bo‘lmagan donni undan odatda foydalanish va mo‘ljallanishidan farq qiluvchi boshqa maqsadlarda ishlatish yoxud mazkur Texnik reglament talablariga muvofiq bo‘lmagan donni undan har qanday foydalanish yoki qo‘llashga yaroqsiz holatga, shu bilan birga insonlar, hayvonlar, o‘simliklar va atrof-muhitga noma’qul ta’sirlarini istisno etuvchi holatga keltirish;

**don xavfsizligi –** davlat va jismoniy shaxslar mol-mulkiga inson xayoti va sog‘lig‘iga hamda o‘simlik, hayvonot dunyosi xayoti va sog‘lig‘iga, atrof muhitga zarar yetkazishi ehtimoli bilan bilan bog‘liq bo‘lgan xavf-xatarlarga yo‘l qo‘ymasdan ishlab chiqarish, saqlash, tashish, muomalaga kiritish va yo‘q qilish jarayonlarini amalga oshirish natijasidagi donning holati.

**don zararkunanda (hasharot)lari –** don parmalovchi, g‘alla parmalovchi, ombor uzuntumshug‘i, sholi uzuntumshug‘i, yonarqo‘ng‘iz, ombor (don) kuyasi, o‘zgaruvchan trogoderma, mavritaniya qo‘ng‘izi, gilam qo‘ng‘izi, kaproviy qo‘ng‘izi, un tillaqo‘ng‘izi, to‘g‘nog‘ich mo‘ylovli kichik tillaqo‘ng‘iz, mo‘g‘ombir qo‘ng‘iz, terixo‘rak, unxo‘rak, zamburug‘xo‘r, tillaqo‘ng‘iz, bilinmasxo‘rak, yashirinxo‘rak, pichanxo‘rak, donxo‘rak, bargo‘rovchilar;

**don zararkunandalari bilan zararlanganlik** **–** donning oraliq bo‘shliqlarida yoki ayrim donlarning ichida tirik don zahirasi zararkunandalari – ularning har qanday rivojlanish davrida mavjudligi;

**donni zararsizlantirish –** zararkunandalar va mikroorganizmlarni yo‘qotish maqsadida donga kimyoviy, radiatsion va fizik ta’sir o‘tkazish;

**fuzariozli don** **–** yetilish davrida fuzarium turkumidagi zamburug‘lar bilan zararlangan don (nimjon, vazni yengil, g‘adir-budur, oqish, ba’zan to‘q sariq-pushti rang dog‘li);

**genetik-modifikatsiyalangan (transgen) organizmlar** **–** genetik muhandislik (injeneriya) usullaridan foydalanib olingan organizmlar;

**inspeksion nazorat** – mahsulotni, ishlab chiqarish jarayonlarini, xizmatlarni, menejment tizimlarini, muvofiqlikni baholash organlarini ularning muvofiqlikni baholash davrida belgilangan talablarga muvofiqligini tasdiqlash maqsadida amalga oshiriladigan davriy qayta baholash tartib-taomili;

**muvofiqlik to‘g‘risidagi deklaratsiya** – ishlab chiqaruvchi, sotuvchi yoki ijrochi mahsulotning normativ-huquqiy hujjatlar, shuningdek texnik jihatdan tartibga solish sohasidagi normativ hujjatlar talablariga muvofiqligini tasdiqlaydigan hujjat;

**muvofiqlikni deklaratsiyalash** — mahsulotning texnik jihatdan tartibga solish sohasidagi normativ hujjatlar talablariga muvofiqligini majburiy ravishda tasdiqlash shakli;

**oziq-ovqat maqsadlari** **–** donni oziq-ovqat mahsulotlariga qayta ishlash uchun foydalanish;

**ozuqa-yem maqsadlari –** dondan hayvonlar uchun ozuqasi sifatida hamda omixta-yem ishlab chiqarishda foydalanish;

**qorakosov –** boshoqda to‘q siyoh rangli, uzunchoq zich hosila ko‘rinishidagi Claviceps purpurea zamburug‘i bilan zararlangan don;

**qorakuyalangan don –** qisman yoki to‘liq qorakuya sporalari bilan ifloslangan don;

**vakolatli davlat organi** **–** mazkur Texnik reglament talablariga rioya qilinishi ustidan davlat tekshiruvini (nazoratini) amalga oshiruvchi vakolat berilgan davlat organi;

**yetkazib beriladigan don** **–** ishlov berilgan va oziq-ovqat yoki ozuqa-yem maqsadlariga yo‘naltiriladigan don;

**zararli aralashma –** yo‘l qo‘yiladigan darajasidan yuqori miqdori inson va (yoki) hayvonlar va (yoki) o‘simliklarning sog‘lig‘iga toksik, zararli, shikastlovchi yoki xavfli ta’sir ko‘rsatishi mumkin bo‘lgan, kelib chiqishi o‘simliklarga mansub aralashma.

**2-bob. Donni bozorda muomalaga chiqarish qoidalari**

6. Oziq-ovqat va ozuqa-yem maqsadlarida yetkazib beriladigan don, O‘zbekiston Respublikasi hududida mazkur Texnik reglamentda, shuningdek, O‘zbekiston Respublikasining amal qilishi donga taalluqli bo‘lgan boshqa texnik reglamentlarida o‘rnatilgan zaruriy muvofiqlikni baholash (tasdiqlash) tartib-taomilidan o‘tgandan keyin muomalaga chiqariladi.

7. Yetkazib berilayotgan donning har bir partiyasi, uni O‘zbekiston Respublikasi hududida muomalaga chiqarishda, don partiyasining mazkur Texnik reglament talablariga muvofiqligi to‘g‘risidagi deklaratsiya ma’lumotlariga ega bo‘lgan tovar kuzatuvchi hujjatlar bilan birga jo‘natiladi.

Saqlash va (yoki) ishlov berishga yo‘naltirish uchun mo‘ljallangan donni O‘zbekiston Respublikasi hududida muomalaga chiqarishda tovar kuzatuvchi hujjatlar deklaratsiya to‘g‘risidagi ma’lumotlarsiz jo‘natiladi.

8. Yetkazib berilayotgan donning mazkur Texnik reglament talablariga muvofiqligi tasdiqlanmagan holda, O‘zbekiston Respublikasi hududida mahsulotni muomalaga chiqarish milliy muvofiqlik belgisi bilan markirovkalanishi mumkin emas va muomalaga chiqarishga ruxsat etilmaydi.

**3-bob. Xavfsizlik talablari**

9. Oziq-ovqat maqsadlariga mo‘ljallangan donda toksik elementlar, mikotoksinlar, benz(a)piren, pestisidlar, radionuklidlar, zararkunandalar bilan zararlanganlik va zararli aralashmalar ko‘rsatkichlari mazkur Texnik reglamentning 2, 3-ilovalarida ko‘rsatilgan yo‘l qo‘yiladigan chegaraviy darajalardan oshmasligi kerak.

10. Ozuqa-yem maqsadlariga mo‘ljallangan donda toksik elementlar, mikotoksinlar, pestisidlar, radionuklidlar, zararkunandalar bilan zararlanganlik va zararli aralashmalar ko‘rsatkichlari mazkur Texnik reglamentning 4, 5-ilovalarida ko‘rsatilgan yo‘l qo‘yiladigan chegaraviy darajalardan oshmasligi kerak.

11. Mazkur texnik reglamentning 2, 4-ilovalarida ko‘rsatilgan pestisidlardan tashqari pestisidlarning qoldiq miqdorini aniqlash, O‘zbekiston Respublikasi hududida donni muomalaga chiqarishda ishlab chiqaruvchi (yetkazib beruvchi) tomonidan taqdim etiladigan, ularning qo‘llanilishi to‘g‘risidagi ma’lumotlar asosida o‘tkaziladi. Ularning dondagi ko‘rsatkichlari miqdori mazkur texnik reglamentning 6-ilovasida berilgan yo‘l qo‘yiladigan chegaraviy darajalardan oshmasligi kerak.

12. Agar O‘zbekiston Respublikasi qonunchiligida o‘rnatilgan tartibda ro‘yxatga olingan, dondagi pestisidlarning ta’sir etuvchi moddalarining qoldiq miqdorlari mazkur texnik reglamentning 2, 4, 6-ilovalarida berilgan yo‘l qo‘yiladigan darajalardan oshsa, O‘zbekiston Respublikasi hududida muomalaga chiqarishga ruxsat etilmaydi.

13. Don ishlab chiqarishda qo‘llaniladigan o‘g‘itlar O‘zbekiston Respublikasining qonunchiligi talablariga muvofiq bo‘lishi kerak.

14. Donni saqlash mazkur Texnik reglamentda o‘rnatilgan, donni saqlash jarayonlariga qo‘yilgan talablarga, shuningdek, O‘zbekiston Respublikasi qonunchiligida o‘rnatilgan saqlash sharoitlariga rioya qilingan holda, uning iste’mol xossalarining yaxshi saqlanishi va don xavfsizligini ta’minlovchi don omborxonalarida amalga oshiriladi.

15. Ishlab chiqarish binolari hamda siloslar va bunkerlarning devorlari, shiplari, ko‘tarib turuvchi konstruksiyalari, eshiklari va pollarining yuzasini tozalash va zararsizlantirish uchun kirish mumkin bo‘lishi kerak. Don omborxonalarining tomi va devorlarining holati faol shamollatish kanallarining kirish teshiklarining konstruksiyalari atmosfera yog‘inlari va begona predmetlarning tushmasligini ta’minlashi kerak.

16. Don omborxonalarida donga ishlov berish texnologik jarayoni xavfsiz va barqaror saqlanishini ta’minlovchi darajaga yetguncha, donni quritish, tozalash, zararsizlantirish ta’minlanishi kerak.

17. Toksik, yonuvchi kimyoviy moddalar, yoqilg‘i-moylash materiallari va neft mahsulotlari, shuningdek, boshqa turdagi oziq-ovqat mahsulotini va nooziq-ovqat mahsulotini, agar u donni ifloslanishiga olib keladigan bo‘lsa, don bilan birga saqlashga ruxsat etilmaydi.

18. Don zararkunandalari bilan zararlangan donni zararsizlantirish jarayoni mazkur Texnik reglamentda o‘rnatilgan talablarga muvofiq don xavfsizligini ta’minlashi kerak.

19. Don omborxonalarida donni barcha saqlash davri davomida uning holati va saqlash sharoitlari (namlik, harorat), shuningdek, zararkunandalar bilan zararlanganligi, donning rangi va begona hidlarning mavjudligi ustidan nazorat olib borilishi kerak.

20. Donni omborxonalarda saqlashda o‘z-o‘zidan yonib ketish ehtimolini istisno etishga imkon beruvchi sharoitlar, shuningdek, portlash va yong‘in xavfsizligini ta’minlovchi sharoitlar yaratilgan bo‘lishi kerak.

21. Donni tashish, uning xavfsizligini va yaxshi saqlanishini ta’minlovchi transport vositalarida amalga oshiriladi.

22. Transport vositalarining yuk bo‘linmalari va konteynerlarning konstruksiyalari donni ifloslanishdan himoya qilishi, donning to‘kilishiga, jonivorlarning, shu jumladan kemiruvchilar va hasharotlarning kirishiga to‘sqinlik qilishi, shuningdek, tozalash va (yoki) yuvish, dezinfeksiya va (yoki) dezinseksiya va (yoki) deratizatsiya o‘tkazishni ta’minlashi kerak.

23. Transport vositalarining yuk bo‘linmalari va konteynerlar don ifloslanishining manbai bo‘lmasligi kerak.

24. Don qadoqsiz usulda, transport qadog‘ida yoki iste’mol qadoqlarida tashiladi.

Qadoqsiz usulda tashiladigan don, uning kuzatiluvchanligini ta’minlovchi tovar kuzatuvchi hujjatlar bilan birgalikda yuborilishi kerak va ularda quyidagi ma’lumotlar ko‘rsatilishi kerak:

don turi, hosil yili, kelib chiqish joyi, donning qanday maqsadga mo‘ljallanganligi (oziq-ovqat yoki ozuqa-yem maqsadlariga, saqlashga va (yoki) ishlov berishga, eksportga);

don miqdori (massa birligida);

buyurtmachining nomi va joylashgan joyi;

donda genetik-modifikatsiyalangan (transgen) organizmlarning (keyingi o‘rinlarda – GMO) mavjudligi to‘g‘risidagi ma’lumot, agar ularning dondagi miqdori 0,9 foizdan ko‘p bo‘lgan holda.

GMOni qo‘llab ishlab chiqarilgan don uchun quyidagi ma’lumot berilishi kerak:

“genetik modifikatsiyalangan don” yoki “genetik modifikatsiyalangan organizmlardan foydalanib olingan don” yoki “don tarkibida genetik modifikatsiyalangan organizmlarning komponentlari mavjud”, transformatsion jarayonning noyob identifikatorini ko‘rsatgan holda;

iste’mol qadog‘iga (ozuqa-yem maqsadlari uchun don) va transport qadog‘iga joylashtirilgan donning markirovkasi mazkur bandning uchinchi-oltinchi xatboshilarida ko‘rsatilgan ma’lumotlarni va yaroqlilik muddati va donni saqlash sharoitlari to‘g‘risidagi ma’lumotni (ozuqa-yem maqsadlariga mo‘ljallangan va iste’mol qadog‘iga qadoqlangan don uchun) o‘z ichiga olgan bo‘lishi kerak.

Donning markirovkasiga “yaroqlilik muddati, saqlash sharoitiga rioya qilingan holda – cheklanmagan” yozuvini qo‘shimcha qilishga ruxsat etiladi.

Transport qadog‘iga va (yoki) iste’mol qadog‘iga joylashtirilgan donning markirovkasi O‘zbekiston Respublikasining davlat tilida yozilishi kerak. Markirovkani boshqa tillarda takroriy yozishga ruxsat etiladi.

O‘zbekiston Respublikasi hududidan tashqarida joylashgan don tayyorlovchining joylashgan joyining nomi to‘g‘risidagi ma’lumot lotin alifbosi harflarida va arab raqamlarida yoki don tayyorlovchining joylashgan joyi bo‘yicha mamlakatning davlat til(lar)ida ko‘rsatishga, uni davlat tilida ham ko‘rsatish sharti bilan ruxsat etiladi.

Markirovkada ko‘rsatilgan xaridor (iste’molchi) uchun ma’lumot tushunarli, oson o‘qiladigan, haqqoniy bo‘lishi va uni chalg‘itmasligi kerak. Yozuvlar, belgilar, ramzlar markirovka bosilgan fondan keskin farq qiladigan bo‘lishi kerak.

Iste’mol qadog‘iga qadoqlangan donning (ozuqa-yem maqsadlari uchun don) markirovkasi iste’mol qadog‘iga va (yoki) yorliqqa va (yoki) kontryorliqqa va (yoki) har bir qadoq birligiga joylashtiriladigan yohud har bir qadoq birligiga ilova qilinadigan qo‘shimcha varaqaga bosilishi kerak.

Bevosita transport qadog‘iga joylashtirilgan donning markirovkasi transport qadog‘iga va (yoki) yorliqqa va (yoki) kontryorliqqa va (yoki) har bir transport qadog‘iga joylashtiriladigan yoki har bir transport qadog‘iga ilova qilinadigan qo‘shimcha varaqaga bosilishi kerak, yohud tovar kuzatuvchi hujjatlarda yozilishi kerak.

Qadoq “Oziq-ovqat mahsulotlariga tegib turadigan qadoqlarning xavfsizligi to‘g‘risida”gi texnik reglament talablariga muvofiq bo‘lishi kerak.

25. Mazkur Texnik reglament talablariga nomuvofiq bo‘lgan yetkazib berilayotgan don partiyasi qaytarilishi yoki utilizatsiya qilinishi lozim.

Mazkur Texnik reglament talablariga nomuvofiq bo‘lgan don aniqlangan holda, vakolatli davlat organi don ekspertizasini o‘tkazish to‘g‘risida qaror qabul qiladi va vakolatli organ, ishlab chiqaruvchi (mulkdor) va donni qabul qiluvchi vakillaridan iborat komissiya (keyingi o‘rinlarda-Komissiya) tuzadi. Komissiya don namunasini tanlab oladi va uni O‘zbekiston Respublikasi sertifikatlashtirish bo‘yicha organlar va sinov laboratoriyalarining (markazlarining) Davlat reestriga kiritilgan akkreditatsiyalangan sinov laboratoriyasiga (markaziga) sinovlarni o‘tkazish uchun yuboradi. Akkreditatsiyalangan laboratoriya (markaz) Komissiya tomonidan tanlanadi.

26. Ekspertiza o‘tkazish va donni qaytarish yoki utilizatsiya qilish imkoniyati to‘g‘risida qaror qabul qilish uchun zarur bo‘lgan davrda, uni alohida joylarda, partiyalarning hajmini ko‘rsatgan holda va donga kirishni, shuningdek, uning ifloslanishi va zararkunandalar bilan zararlanishini istisno etuvchi sharoitlarga rioya qilingan holda saqlanishi kerak.

27. Komissiya sinov natijalari asosida donni yetkazib beruvchiga yoki ishlab chiqaruvchi tomonidan qaytarish va (yoki) utilizatsiya qilish to‘g‘risida qaror qabul qiladi.

28. Donni qaytarish yoki utilizatsiya qilish O‘zbekiston Respublikasi ekologiya va o‘simliklar karantini sohalari bo‘yicha qonunchilik talablariga muvofiq amalga oshiriladi.

29. Mazkur Texnik reglament talablariga nomuvofiq bo‘lgan donni utilizatsiya qilishda, ishlab chiqaruvchi (mulkdor) vakolatli davlat organiga bu turdagi donni utilizatsiya qilish faktini tasdiqlovchi hujjatni taqdim etishga majbur.

**4-bob. Xavfsizlik talablariga muvofiqlikni ta’minlash**

30. Donning mazkur Texnik reglament talablariga muvofiqligi, uning talablarini bajarish va amal qilishi donga taalluqli bo‘lgan O‘zbekiston Respublikasining boshqa texnik reglamentlari talablarini bajarish bilan ta’minlanadi.

Tadqiqot (sinov) va o‘lchash usullari, mazkur Texnik reglament talablarini qo‘llash va bajarish hamda muvofiqlikni baholash (tasdiqlash) uchun zarur bo‘lgan tadqiqot (sinov) va o‘lchash qoidalari va usullarini, shu jumladan, namunalarni tanlash qoidalarini o‘z ichiga olgan, o‘rnatilgan tartibda tasdiqlangan hamda O‘zbekiston Respublikasida amalda bo‘lgan standartlarda o‘rnatiladi.

**5-bob. Muvofiqlikni baholash**

30. Yetkazib berilayotgan donning mazkur Texnik reglament talablariga muvofiqligini baholash quyidagi shakllarda o‘tkaziladi:

donning muvofiqligini tasdiqlash (deklaratsiyalash);

donga nisbatan va unga bog‘liq bo‘lgan ishlab chiqarish, saqlash, tashish, realizatsiya va utilizatsiya qilish jarayonlariga qo‘yilgan mazkur Texnik reglament talablariga rioya qilinishi ustidan davlat tekshiruvi (nazorati).

**6-bob. Muvofiqlikni tasdiqlash**

31. O‘zbekiston Respublikasi hududida muomalaga chiqarilgan, oziq-ovqat va ozuqa-yem maqsadlarida yetkazib beriladigan donning muvofiqligi muvofiqlikni deklaratsiyalash shaklida tasdiqlanishi shart.

Saqlash va (yoki) ishlov berish maqsadida O‘zbekiston Respublikasi hududida ishlab chiqarilgan va muomalaga chiqariladigan donning muvofiqligini tasdiqlash shart emas.

32. O‘zbekiston Respublikasi hududida ishlab chiqarilgan va import qilinadigan donning muvofiqligini tasdiqlash mazkur Texnik reglamentda belgilangan yagona qoidalar va chizmalar bo‘yicha amalga oshiriladi.

33. Muvofiqlikni deklaratsiyalash sxemasiga qarab, muvofiqlikni deklaratsiyalash shaklida muvofiqlikni tasdiqlash – xususiy dalillar va (yoki) uchinchi tomon: O‘zbekiston Respublikasining sertifikatlashtirish bo‘yicha organlar va sinov laboratoriyalarining (markazlarining) Davlat reestriga kiritilgan, mahsulotni sertifikatlashtirish bo‘yicha organi, menejment tizimini sertifikatlashtirish bo‘yicha organi, akkreditatsiyalangan sinov laboratoriyasi ishtirokida olingan dalillar asosida amalga oshiriladi.

34. Donning muvofiqligini deklaratsiyalash 1d, 2d, 3d, 4d va 6d chizmalari bo‘yicha amalga oshiriladi.

1d, 3d, 6d chizmalari bo‘yicha muvofiqlikni deklarasiyalashni amalga oshirishda ariza beruvchi O‘zbekiston Respublikasi hududidagi qonunchilik hujjatlariga muvofiq ro‘yxatdan o‘tgan, xorijiy ishlab chiqaruvchi vazifalarini bajaradigan yoki ishlab chiqaruvchi bo‘lgan yuridik yoki jismoniy shaxs bo‘lishi mumkin.

2d, 4d chizmalari bo‘yicha muvofiqlikni deklarasiyalashda ariza beruvchi O‘zbekiston Respublikasi hududida qonunchilik hujjatlariga muvofiq ro‘yxatdan o‘tgan, xorijiy ishlab chiqaruvchi funksiyalarini bajaradigan yoki ishlab chiqaruvchi yoki sotuvchi bo‘lgan yuridik yoki jismoniy shaxs bo‘lishi mumkin.

35. 1d deklaratsiyalash chizmasi quyidagi tartib-taomillarni o‘z ichiga oladi:

texnik hujjatlarni shakllantirish va tahlil qilish;

ishlab chiqarish nazoratini amalga oshirish;

don namunalari sinovlarini o‘tkazish;

muvofiqlik to‘g‘risidagi deklaratsiyani qabul qilish va ro‘yxatdan o‘tkazish;

milliy muvofiqlik belgisini qo‘llash.

Ariza beruvchi ishlab chiqarish jarayoni barqarorligini va donning mazkur Texnik reglament talablariga muvofiq bo‘lishini ta’minlash uchun barcha zarur choralarni ko‘radi, texnik hujjatlarni shakllantiradi va uning tahlilini o‘tkazadi.

Ariza beruvchi ishlab chiqarish nazorati o‘tkazilishini ta’minlaydi.

Ariza beruvchi donning mazkur Texnik reglament talablariga muvofiqligini nazorat qilish uchun don namunalarining sinovlarini o‘tkazadi. Don namunalarining sinovlari arizachining tanlovi bo‘yicha sinov laboratoriyasida yoki akkreditatsiyalangan sinov laboratoriyasida o‘tkaziladi.

Ariza beruvchi O‘zbekiston Respublikasida belgilangan tartibda muvofiqlik to‘g‘risidagi deklaratsiyani rasmiylashtiradi va ma’lum qilishprinsipiga ko‘ra ro‘yxatdan o‘tkazadi.

Seriyali ishlab chiqariladigan don uchun muvofiqlik to‘g‘risidagi deklaratsiyaning amal qilish muddati – uch yildan ko‘p emas.

37. 2d deklaratsiyalash chizmasi quyidagi tartib-taomillarni o‘z ichiga oladi:

texnik hujjatlarni shakllantirish va tahlil qilish;

don namunalari sinovlarini o‘tkazish;

muvofiqlik to‘g‘risidagi deklaratsiyani qabul qilish va ro‘yxatdan o‘tkazish;

milliy muvofiqlik belgisini qo‘llash.

Ariza beruvchi texnik hujjatlarni shakllantiradi va ularni tahlil qiladi.

Ariza beruvchi don partiyaning mazkur Texnik reglament talablariga so‘ralgan muvofiqligini tasdiqlash uchun don namunalarini sinovlarini o‘tkazadi.

Don namunalarining sinovlari O‘zbekiston Respublikasining sertifikatlashtirish organlari va sinov laboratoriyalarining (markazlarining) Davlat reestriga kiritilgan sinov laboratoriyasida yoki akkreditatsiyalangan sinov laboratoriyasida ariza beruvchining tanlovi bo‘yicha amalga oshiriladi.

Ariza beruvchi O‘zbekiston Respublikasida belgilangan tartibda muvofiqlik to‘g‘risidagi deklaratsiyani rasmiylashtiradi va ma’lum qilish prinsipiga muvofiq ro‘yxatdan o‘tkazadi.

Don partiyasiga muvofiqlik to‘g‘risidagi deklaratsiyaning amal qilish  
muddati – ariza beruvchining tanloviga ko‘ra belgilanadi.

38. 3d deklaratsiyalash chizmasi quyidagi tartib-taomillarni o‘z ichiga oladi:

texnik hujjatlarni shakllantirish va tahlil qilish;

ishlab chiqarishni nazorat qilishni amalga oshirish;

don namunalari sinovlarini o‘tkazish;

muvofiqlik to‘g‘risidagi deklaratsiyani qabul qilish va ro‘yxatdan o‘tkazish;

milliy muvofiqlik belgisini qo‘llash.

Ariza beruvchi ishlab chiqarish jarayoni barqarorligini va donning mazkur Texnik reglament talablariga muvofiq bo‘lishini ta’minlash uchun barcha zarur choralarni ko‘radi, texnik hujjatlarni shakllantiradi va uning tahlilini o‘tkazadi.

Ariza beruvchi ishlab chiqarish nazorati o‘tkazilishini ta’minlaydi.

Donning mazkur Texnik reglament talablariga muvofiqligini nazorat qilish uchun ariza beruvchi don namunalarining sinovlarini o‘tkazadi. Don namunalarining sinovlari O‘zbekiston Respublikasining sertifikatlashtirish organlari va sinov laboratoriyalarining (markazlarining) Davlat reestriga kiritilgan akkreditatsiyalangan sinov laboratoriyasida amalga oshiriladi.

Ariza beruvchi O‘zbekiston Respublikasida belgilangan tartibda muvofiqlik to‘g‘risidagi deklaratsiyani rasmiylashtiradi va ma’lum qilishprinsipiga muvofiq ro‘yxatdan o‘tkazadi.

Seriyali ishlab chiqarilgan don uchun muvofiqlik to‘g‘risidagi deklaratsiyaning amal qilish muddati – uch yildan ko‘p emas.

39. 4d deklaratsiyalash chizmasi quyidagi tartib – taomillarni o‘z ichiga oladi:

texnik hujjatlarni shakllantirish va tahlil qilish;

don namunalari sinovlarini o‘tkazish;

muvofiqlik to‘g‘risidagi deklaratsiyani qabul qilish va ro‘yxatdan o‘tkazish;

milliy muvofiqlik belgisini qo‘llash.

Ariza beruvchi texnik hujjatlarni shakllantiradi va ularni tahlil qiladi.

Ariza beruvchi don partiyasining mazkur Texnik reglament talablarida so‘ralganmuvofiqligini tasdiqlash uchun don namunalarining sinovlarini o‘tkazadi.

Don namunalarining sinovlari O‘zbekiston Respublikasining sertifikatlashtirish organlari va sinov laboratoriyalarining (markazlarining) Davlat reestriga kiritilgan akkreditatsiyalangan sinov laboratoriyasida o‘tkaziladi.

Ariza beruvchi O‘zbekiston Respublikasida belgilangan tartibda muvofiqlik to‘g‘risidagi deklaratsiyani rasmiylashtiradi va ma’lum qilish prinsipiga muvofiq ro‘yxatdan o‘tkazadi.

Don partiyasi uchun muvofiqlik to‘g‘risidagi deklaratsiyaning amal qilish muddati - ariza beruvchining tanloviga ko‘ra belgilanadi.

40. 6d deklaratsiyalash chizmasi quyidagi tartib-taomillarni o‘z ichiga oladi:

menejment tizimini sertifikatlashtirish organi tomonidan berilgan menejment tizimi sertifikatini (sertifikat nusxasini) majburiy tartibda o‘z tarkibiga olgan texnik hujjatlarni shakllantirish va tahlil qilish;

ishlab chiqarish nazoratini amalga oshirish;

don namunalari sinovlarini o‘tkazish;

muvofiqlik to‘g‘risidagi deklaratsiyani qabul qilish va ro‘yxatdan o‘tkazish;

milliy muvofiqlik belgisini qo‘llash;

menejment tizimi faoliyatining barqarorligini nazorat qilish.

Ariza beruvchi mazkur Texnik reglament talablariga javob beradigan menejment tizimining barqaror faoliyat ko‘rsatishi va don ishlab chiqarish sharoitlarini ta’minlash uchun barcha zarur choralarni ko‘radi, texnik hujjatlarni shakllantiradi va uni tahlil qiladi.

Ariza beruvchi ishlab chiqarishni nazorat qilishni ta’minlaydi va menejment tizimidagi barcha rejalashtirilgan o‘zgarishlar to‘g‘risida menejment tizimini sertifikatlashtirish organiga ma’lumot beradi.

Donning mazkur Texnik reglament talablariga muvofiqligini nazorat qilish uchun ariza beruvchi don namunalarining sinovlarini o‘tkazadi.

Don namunalari akkreditatsiyalangan sinov laboratoriyasida sinovdan o‘tkaziladi.

Ariza beruvchi O‘zbekiston Respublikasida belgilangan tartibda muvofiqlik to‘g‘risidagi deklaratsiyani rasmiylashtiradi va ma’lum qilish prinsipiga muvofiq ro‘yxatdan o‘tkazadi.

Menejment tizimini sertifikatlashtirish organi sertifikatlashtirilgan menejment tizimining faoliyat ko‘rsatishi ustidan inspeksion nazoratni amalga oshiradi.

Inspeksion nazoratning salbiy (qoniqarsiz) natijalari aniqlangan bo‘lsa, ariza beruvchi quyidagi qarorlardan birini qabul qiladi:

muvofiqlik to‘g‘risidagi deklaratsiyaning amal qilishini to‘xtatib turadi;

muvofiqlik to‘g‘risidagi deklaratsiyaning amal qilishini bekor qiladi.

Yagona shaklda rasmiylashtirilgan, berilgan muvofiqlik sertifikatlari va ro‘yxatdan o‘tgan muvofiqlik to‘g‘risidagi deklaratsiyalarning Davlat reestriga tegishli yozuv kiritiladi.

Seriyali ishlab chiqarilgan don uchun muvofiqlik to‘g‘risidagi deklaratsiyaning amal qilish muddati - besh yildan ko‘p emas.

41. Donning mazkur Texnik reglament talablariga muvofiqligini tasdiqlovchi texnik hujjatlar quyidagilarni o‘z ichiga olishi mumkin:

ariza beruvchi va (yoki) akkreditatsiyalangan sinov laboratoriyalari (markazlari) tomonidan o‘tkazilgan, donning mazkur Texnik reglament talablariga muvofiqligini tasdiqlovchi sinov bayonnomalari;

O‘zbekiston Respublikasi qonunchilik hujjatlariga muvofiq don xavfsizligini tasdiqlovchi hujjatlar;

menejment tizimining muvofiqlik sertifikatlari;

donning xavfsizligini tasdiqlovchi boshqa hujjatlar.

42. Muvofiqlik to‘g‘risidagi deklaratsiya O‘zbekiston Respublikasida tasdiqlangan yagona shaklda rasmiylashtiriladi.

43. Muvofiqlik to‘g‘risidagi deklaratsiya quyidagi hollarda qayta rasmiylashtirilishi kerak:

mazkur Texnik reglament talablari o‘zgarganda;

donning belgilangan talablarga muvofiqligiga ta’sir ko‘rsatgan yoki ta’sir qilishi mumkin bo‘lgan ishlab chiqarish va (yoki) saqlashning texnologik jarayonlari yoki texnik hujjatlar tarkibi o‘zgarganda.

Muvofiqlik to‘g‘risidagi deklaratsiyani qayta rasmiylashtirish, uni qabul qilish tartibi bo‘yicha amalga oshiriladi.

44. Texnik hujjatlar, shu jumladan muvofiqlikni tasdiqlovchi hujjatlarni saqlash muddati:

seriyali ishlab chiqarilgan don uchun - ariza beruvchidan don ishlab chiqarish olib qo‘yilgan (tugatilgan) kundan boshlab kamida 10 yil;

don partiyasi uchun - ariza beruvchidan don partiyasi sotilgan kundan boshlab kamida 10 yil.

Menejment tizimining sertifikatlashtirish natijalarini tasdiqlovchi dalil materiallari, muvofiqlik sertifikatini bergan menejment tizimini sertifikatlashtirish organida, menejment tizimining muvofiqlik sertifikati muddati tugaganidan keyin, kamida 5 yil davomida saqlanadi.

Yuqoridagi hujjatlar davlat tekshiruv (nazorat)organlariga ularning talabiga binoan taqdim etiladi.

45. Donga nisbatan va unga bog‘liq ishlab chiqarish, saqlash, tashish, realizatsiya va utilizatsiya qilish jarayonlariga qo‘yilgan mazkur Texnik reglament talablariga rioya etilishi ustidan davlat tekshiruvi (nazorati) O‘zbekiston Respublikasining qonunchiligiga muvofiq amalga oshiriladi.

**7-bob. O‘zbekiston Respublikasi hududida mahsulotning muomaladagi**

**milliy muvofiqlik belgisi bilan markirovkalash**

46. Xavfsizlik talablariga javob beradigan va mazkur Texnik reglamentning 6-bobiga asosan muvofiqlikni baholash tartib-taomilidan o‘tgan don, O‘zbekiston Respublikasi hududida mahsulotning muomaladagi milliy muvofiqlik belgisi bilan markirovkalanishi kerak.

Don, agar mazkur Texnik reglament, shuningdek, unga taalluqli bo‘lgan boshqa texnik reglamentlar talablariga javob bersa, O‘zbekiston Respublikasi hududida mahsulotning milliy muvofiqlik belgisi bilan markirovkalanadi.

47. O‘zbekiston Respublikasi hududida mahsulotning milliy muvofiqlik belgisi qadoqqa yoki donni qadoqsiz usulda tashish hollarida ilova qilingan hujjatlarga bosiladi.

Mahsulotning milliy muvofiqlik belgisi, donni saqlash muddati davomida uning aniq va ravshan tasvirini ta’minlovchi har qanday usulda qo‘llanadi.

48. O‘zbekiston Respublikasi hududida mahsulotning milliy muvofiqlik belgisi bilan markirovkalash, ariza beruvchi tomonidan donni muomalaga chiqarishdan oldin amalga oshiriladi.

**8-bob. Himoyalash bandi**

49. Vakolatli davlat organi O‘zbekiston Respublikasi hududida, mazkur Texnik reglament talablariga nomuvofiq bo‘lgan yetkazib beriladigan donni muomalaga chiqarishni cheklash, taqiqlash, shuningdek, yetkazib beriladigan donni bozordanqaytarib olish uchun barcha choralarni ko‘rish majburiydir.

50. Vakolatli davlat organi tomonidan nomuvofiqlik to‘g‘risida qabul qilingan qaror sabablarini ko‘rsatadi va ushbu chorani ko‘rish zarurligini tushuntiruvchi dalillarni taqdim etgan holda ishlab chiqaruvchilarni xabardor qilishi shart.

**9-bob. Texnik reglament talablariga rioya etilishi bo‘yicha   
davlat nazorati**

51. Mazkur Texnik reglament talablariga rioya qilinishi bo‘yicha davlat nazoratini O‘zbekiston texnik jihatdan tartibga solish agentligi, O‘zbekiston Respublikasi Sog‘liqni saqlash vazirligi va uning hududiy organlari, shuningdek, boshqa maxsus vakolatli davlat organlari tomonidan o‘z vakolatlari doirasida amalga oshiradi.

**10-bob. O‘tish davri**

52. Mazkur Texnik reglament amalga kiritilgan paytdan boshlab, O‘zbekiston Respublikasida amalda bo‘lgan va don xavfsizlik talablarini belgilaydigan, texnik jihatdan tartibga solish sohasidagi normativ hujjatlar Texnik reglamentga muvofiqlashtirilguniga qadar Texnik reglamentga zid bo‘lmagan qismlari yuzasidan qo‘llaniladi.

53. Mazkur Texnik reglament kuchga kirgunga qadar don uchun berilgan sanitariya-epidemiologik xulosa va muvofiqlik sertifikatlari ularning amal qilish muddati tugagunga qadar haqiqiy hisoblanadi.

**11-bob. Texnik reglament talablari buzilganligi uchun javobgarlik**

54. Mazkur Texnik reglament talablari buzilishida aybdor bo‘lgan shaxslar O‘zbekiston Respublikasi qonunchilik hujjatlariga muvofiq javobgarlikka tortiladilar.