“Don xavfsizligi to‘g‘risida” texnik reglamentga  
1-ILOVA

**Donli, dukkakli va moyli ekinlarning donlarini identifikatsiyalashda qo‘llaniladigan farqlanuvchi belgilari**

|  |  |
| --- | --- |
| **Donning nomi** | **Belgilari** |
| **Yumshoq bug‘doy** | Doni oval shaklida, kisqa, dumaloq, rangi qizg‘ish-jigarrangdan to och sariqqacha, soqolchasi aniq bilinadi, donda chuqur ariqchasi hisobiga berk chizig‘i bor, endospermi turlicha (unsimon yoki shaffof), tuklari bor, o‘lchamlari: qalinligi 1,4 dan 3,1 gacha; eni 1,4 dan 3,8 gacha; uzunligi 4,6 dan 7,0 mm gacha. |
| **Qattiq bug‘doy** | Doni uzunchoq, ko‘ndalang kesimi qirrali, kattaligi o‘rtacha, ko‘pincha yirik, rangi och rangdan to to‘q-qaxrabogacha, soqolchasi kuchsiz rivojlangan, deyarli farqlanmaydi, endospermi shaffof, ariqchasi ochiq, o‘lchamlari: qalinligi 1,5 dan 3,3 ga; eni 1,6 dan 4,0 gacha; uzunligi 4,8 dan 8,0 mm gacha. |
| **Javdar** | Doni uzunroq va ingichka, rangi kulrangroq-yashil, murtak tomoni uchli, ariqchasi chuqur, donning yuzasi mayda ajinli, donning to‘mtoq uchida deyarli sezilmaydigan ariqchasi bor, o‘lchamlari: qalinligi 1,5 dan 3,1 gacha; eni 1,5 dan 3,5 gacha; uzunligi 5,0 dan 10,0 mm gacha. |
| **Arpa** | Doni po‘stli, po‘sti donga yopishib o‘sgan, kamdan-kam hollarda po‘stsiz, shakli ellipssimon, uchlari o‘tkir uzunchoq, donning yuzasi silliq, rangi yashil tusli sariq, ariqchasiz, o‘lchamlari: qalinligi 1,4 dan 4,5 gacha; eni 2,0 dan 5,0 gacha; uzunligi 7,0 dan 14,6 mm gacha. |
| **Suli** | Doni po‘stli, po‘sti donga yopishib o‘smagan, shakli oval-uzunchoq, yuqoriga qarab torayib borgan, yoki oq, yoki sariq rangli, tuklari butun yuzasini qoplagan, ariqchasi bor, o‘lchamlari: qalinligi 1,2 dan 3,6 gacha; eni 1,4 dan 4,0 gacha; uzunligi 8,0 dan 16,6 mm gacha. |
| **Makkajo‘xori** | Makkajo‘xori doni o‘lchamlari, konsistensiyasi, shakli va rangi bo‘yicha xilma-xildir: tishsimon, yarim shaffof, kremniysimon, deyarli butunlay shaffof, oval, dumaloq shaklli, unsimon, yoriluvchan, oq, sariq, qizg‘ish – jigarrangga ega, donning yuzasi silliq yoki burishgan, ariqchasiz, o‘lchamlari: qalinligi 2,5 dan 8,0 gacha; eni 5,0 dan 11,5 gacha; uzunligi 5,5 dan 13,5 mm gacha. |
| **Tariq** | Doni po‘stli, shakli dumaloq, rangi qaymoqsimon, sariq, qizil, jigarrang, donning yuzasi silliq, yaltiroq, o‘lchamlari: qalinligi  1,0 dan 2,2 gacha; eni 1,2 dan 3,0 gacha; uzunligi 1,8 dan 3,2 mm gacha. |
| **Guruch (sholi)** | Doni po‘stli, shakli uzunchoq-oval, donning yuzasi uzunasiga qirrali, rangi oq, somonsimon-sariq, jigarrang, ariqchasi va soqolchasi yo‘q, o‘lchamlari: qalinligi 1,2 dan 2,8 gacha; eni 2,5 dan 4,3 gacha; uzunligi  5,0 dan 12,0 mm gacha. |
| **Marjumak** | Doni po‘stli, shakli uch qirrali, to‘q jigarrangga ega, o‘lchamlari: qalinligi 2,0 dan 4,2 gacha; eni 5,0 dan 7,0 mm gacha. |
| **Jo‘xori** | Doni po‘stli yoki po‘stsiz, shakli dumaloq, donning yuzasi silliq, yaltiroq, oq, qaymoqsimon, qizil, jigarrangga ega, o‘lchamlari: qalinligi 1,0 dan 2,3 gacha; eni 1,4 dan 3,5 gacha; uzunligi 1,8 dan 3,3 mm gacha. |
| **Tritikale** | Doni odatda sarg‘ish-jigarrang, uchlarida tuklari va murtagi bor. Tuklari va murtagi orasi burushgan bo‘lishi mumkin, uzunasiga ariqchasi bor. Donning myeva qobig‘i ko‘p ajinli, konussimon va sharsimon shakldagi chuqurchali rivojlangan yuzaga ega. Meva qobig‘i urug‘ qobig‘iga zich yopishmagan, o‘lchamlari: qalinligi 1,5 dan 3,1 gacha; eni 1,5 dan 3,5 gacha; uzunligi 10,0 dan 12,0 mm gacha. |
| **Gorox** | Doni sharsimon, dumaloq-burchakli, silliq yoki burushgan shaklda, oq, sariq, pushti, yashil rangga ega, urug‘ choki - oval, och yoki qora, o‘lchamlari: qalinligi 4,5 dan 8,0 gacha; eni 4,5 dan 9,0 gacha; uzunligi 5,0 dan 9,8 mm gacha |
| **Yasmiq** | Yasmiq yirik urug‘li va mayda urug‘li bo‘ladi, shakli dumaloq, yapaloq,chetlari o‘tkir yoki to‘mtoq, rangi yashil, sariq-jigarrang, qora, urug‘ choki chiziqli, o‘lchamlari: qalinligi 3,4 dan 9,0 gacha; eni 2,5 dan 8,0 gacha; uzunligi 4,0 dan 8,8 mm gacha. |
| **Burchoq** | Doni ponasimon, noto‘g‘ri uch-, to‘rtburchak shaklida, oq, kamroq kulrang, jigarrangga ega, urug‘ choki oval, rangi urug‘ning rangi bilan bir xil, ba’zan qora hoshiyali, o‘lchamlari: qalinligi 9,0 dan 14,0 gacha; eni  9,0 dan 13,8 gacha; uzunligi 4,0 dan 16,0 mm gacha. |
| **No‘xat** | Doni tumshuqli burchaksimon-dumaloq shaklda, oq, sariq, qizg‘ish, qora rangga ega, urug‘ choki tuxumsimon, rangi urug‘ning rangi bilan bir xil, tumshug‘ining ostida joylashgan, o‘lchamlari: qalinligi 7,1 dan 12,0 gacha; eni 6,7 dan 11,8 gacha; uzunligi 5,0 dan 9,8 mm gacha. |
| **Loviya** | Doni silindrsimon, ellipssimon, buyraksimon shaklda, rangi har xil, bir xil va ola-bula, urug‘ choki - uzun tomonining cheti bo‘ylab oval shaklda, o‘lchamlari: qalinligi 0,7 dan 2,1 gacha; eni 0,9 dan 2,0 gacha; uzunligi 8,9 dan 12,0 mm gacha. |
| **Soya** | Doni sharsimon, oval, uzunchoq-buyraksimon shaklda, sariq, yashil, jigarrang, qora rangga ega, urug‘ choki uzunchoq-oval, och, jigarrang, qora rangga ega, o‘lchamlari: qalinligi 6,1 dan 13,0 gacha; eni 6,2 dan 11,8 gacha; uzunligi 4,0 dan 8,7 mm gacha. |
| **Mosh** | Doni cho‘ziqroq, donning yuzasi silliq, yaltiroq, sariq, yashil, ola-chipor rangga ega, o‘lchamlari: qalinligi 3,0 dan 6,0 gacha; eni 1,5 dan 6,0 gacha; uzunligi 3,5 dan 9,0 mm gacha. |
| **Lyupin** | Doni dumaloq-buyraksimon, biroz yapaloq, yassi shaklga ega, rangi qaymoqsimon, kulrang, oq, pushti, qora, urug‘ choki urug‘ning bir uchida  oq, och jigarrang, biroz bo‘rtgan hoshiyali, o‘lchamlari: qalinligi 5,1 dan 14,0 gacha; eni 5,1 dan 12,8 gacha; uzunligi 3,5 dan 14,0 mm gacha. |
| **Boqla** | Doni dumaloq-yassi shaklli, mayda urug‘li va yirik urug‘li bo‘lishi mumkin, rangi sariq, yashil, qoramtir- binafsha va qo‘ng‘ir, o‘lchamlari: qalinligi 5,2 dan 7,9 gacha; eni 6,5 dan 10,5 gacha; uzunligi 8,8 dan 18,0 mm gacha. |
| **Vika** | Doni sharsimon shaklda, biroz yapaloq, sariq-jigarrang, qora rangli, urug‘ choki ingichka, rangi och, aylananing 1/5 - 1/6 qismini egallaydi. O‘lchamlari: qalinligi 2,0 dan 5,0 gacha; eni 2,6 dan 6,0 gacha; uzunligi 3,5 dan 6,5 mm gacha. |
| **Kungaboqar** | Urug‘-mevasi siqilgan tuxumsimon shaklda bo‘lib, to‘rtta aniq bilinmaydigan qirrali, urug‘ (mag‘zi yupqa urug‘ pardasi bilan) va qattiq zich po‘choqdan (po‘stloqdan) iborat, po‘chog‘i mag‘ziga yopishib o‘smagan. Urug‘lar po‘choqlarining rangi oq, kulrang, qora, yo‘l- yo‘l yoki yo‘lsiz. O‘lchamlari: qalinligi 1,7 dan 6,0 gacha; eni 3,5 dan 8,6 gacha; uzunligi 7,5 dan 15,0 mm gacha. |
| **Maxsar** | Urug‘ mevasi shakli bo‘yicha kungaboqar pistasiga o‘xshaydi. Meva qobig‘i qalin, chaqilishi va mag‘zidan ajratilishi qiyin. Urug‘i oq, yalang‘och (pardasiz), ovalsimon-to‘rt qirrali, qirralari biroz bo‘rtib chiqqan, o‘lchamlari: qalinligi 3,0 dan 5,0 gacha; eni 3,5 dan 5,5 gacha; uzunligi 5,0 dan 12,0 mm gacha. |
| **Raps** | Urug‘lari mayda, yuzasi maydauyali sharsimon shaklda, qora, kulrang-qora yoki to‘q-jigarrang, diametri 1,5-2,5 mm. |
| **Paxta** | Chigiti (doni) tuxumsimon shaklda, ko‘p miqdorda tolali. Chigiti ikkita qobiq bilan qoplangan: tashqi qobig‘i - yog‘ochlashgan,to‘q jigarrangda (po‘stlog‘i) va ichki qobig‘i - pardali. Urug‘larning o‘lchamlari: kengligi 6,0 dan 8,0 gacha; uzunligi 9,0 dan 12,0 mm gacha. |
| **Zig‘ir** | Urug‘lari yassi, yaltiroq, jigarrang, ba’zan to‘q-jigarrang yoki sarg‘ish-och jigarrangga (bejyeviy rangga) ega. Urug‘larning o‘lchamlari: qalinligi 0,5 dan 1,5 gacha; eni 1,7 dan 3,2 gacha; uzunligi 3,2 dan 6,0 mm gacha. |
| **Yeryong‘oq** | Mag‘izlari uzunchoq- oval va dumaloq, po‘sti to‘q-qizil yoki och-pushti rangda. Urug‘i och-sariq, sarg‘ish-och jigarrangda (bejeviy rangda), tekis yuzaga ega, o‘lchamlari: qalinligi 2,0 dan 9,0 gacha, eni 2,0 dan 9,0 gacha, uzunligi 7,0 dan 20,0 mm gacha. |
| **Kunjut** | Urug‘lari mayda, yassi, oq, kulrang, qo‘ng‘ir yoki qora rangga ega. Urug‘larning o‘lchamlari: eni 1,5 mm gacha, uzunligi 5 mm gacha. |
| **Xantal** | Xantal ko‘kimtir va oq rangda bo‘ladi. Ko‘kimtir xantalda urug‘lari sharsimon, diametri 1,2 - 1,8 mm, qizg‘ish-jigarrang ko‘kimtir tusli yoki sariq uyali yuzaga ega. Oq xantalning urug‘lari sharsimon, diametri 1,8-2,5 mm, silliq, qaymoqsimon rangli. |